text: बहरहाल जम्मू कश्मीर में भाजपा के प्रभारी (आईटी एवं सोशल मीडिया) जय देव राजवाल ने कठुआ घटना को लेकर पांच महिलाओं द्वारा केंद्र को सौंपी गयी ‘तथ्यात्मक’ रिपोर्ट का समर्थन किया. पांच महिलाओं के एक समूह ने केंद्रीय गृह मंत्री राजनाथ सिंह एवं कार्मिक राज्य मंत्री जितेंद्र सिंह को रिपोर्ट सौंपी और मामले में सीबीआई जांच की मांग की. रिपोर्ट में दावा किया गया कि मामले में जम्मू कश्मीर अपराधा शाखा द्वारा दर्ज आरोपपत्र में विसंगतियां हैं और जांच में ‘गड़बड़ी’ की गयी. राजवाल ने इस रिपोर्ट को पार्टी की वेबसाइट पर पोस्ट करने का भी बचाव किया.